

**Жүзеге асырылатын міндеттерді орындау үшін қажетті және жеткілікті дербес деректердің тізбесін бекіту туралы**

Қазақстан Республикасы Білім және ғылым министрінің 2013 жылғы 28 тамыздағы № 359 бұйрығы. Қазақстан Республикасының Әділет министрлігінде 2013 жылы 27 қыркүйекте № 8746 тіркелді

      РҚАО-ның ескертпесі!  
      Осы бұйрықтың қолданысқа енгiзiлу тәртібін 5-тармақтан қараңыз.

      1. «Дербес деректер және оларды қорғау туралы» 2013 жылғы 21 мамырдағы Қазақстан Республикасы Заңының 25-бабы 2-тармағының 1) тармақшасына сәйкес **БҰЙЫРАМЫН:**  
      2. Қоса беріліп отырған Жүзеге асырылатын міндеттерді орындау үшін қажетті және жеткілікті дербес деректердің тізбесі бекітілсін.  
      3. Әкімшілік департаменті (А.Ж. Еділханов):  
      1) осы бұйрықтың белгіленген тәртіппен Қазақстан Республикасы Әділет министрлігінде мемлекеттік тіркелуін қамтамасыз етсін;  
      2) мемлекеттік тіркеуден өткеннен кейін осы бұйрықты бұқаралық ақпарат құралдарында жарияласын және Қазақстан Республикасы Білім және ғылым министрлігінің интернет-ресурсына орналастырсын.  
      4. Осы бұйрықтың орындалуын бақылау Жауапты хатшы Ә.Қ. Ғалымоваға жүктелсін.  
      5. Осы бұйрық 2013 жылғы 26 қарашадан бастап қолданысқа енгізіледі.

*Министр                                    Б. Жұмағұлов*

Қазақстан Республикасы     
      Білім және ғылым министрінің  
      2013 жылғы 28 тамыздағы    
      № 359 бұйрығымен бекітілген

**Жүзеге асырылатын міндеттерді орындау үшін қажетті және**  
**жеткілікті дербес деректердің тізбесі**

|  |  |
| --- | --- |
| р/с  № | Білім және ғылым министрлігі жүзеге асыратын міндеттерді орындау үшін қажетті және жеткілікті дербес деректердің атауы |
| 1. | Тегі |
| 2. | Аты |
| 3. | Әкесінің аты (бар болған жағдайда) |
| 4. | Тегін, атын, әкесінің атын ауыстырғаны туралы мәліметтер |
| 5. | Тегі мен атының транскрипциясы |
| 6. | Туу туралы деректер: туған күні; туған жері |
| 7. | Ұлты |
| 8. | Жынысы |
| 9. | Отбасы жағдайы туралы мәлімет:  тұрмыста бар-жоғы;  неке қию туралы куәлік деректері;  неке бұзу туралы куәлік деректері;  жұбайының тегі, аты, әкесінің аты;  жұбайының жеке басын куәландыратын құжаттың деректері;  туыстық деңгейі;  отбасының басқа мүшелерінің, қарауындағы адамдардың тегі, аты, әкесінің аты және туған күндері;  балаларының бар-жоғы және олардың жасы |
| 10. | Азаматтығы туралы (бұрынғы азаматтығы) деректер |
| 11. | Еңбек кітапшасының нөмірі, сериясы және берілген күні туралы мәліметтер |
| 12. | Ағымдағы уақыттағы еңбек қызметі туралы деректер:  лауазымының, құрылымдық бөлімшенің, ұйымның атауын толық көрсету;  жалпы және үздіксіз еңбек өтілі;  мекенжайлары және телефондары, сондай-ақ оларда бұрын атқарған лауазымының толық атауын және осы ұйымдарда жұмыс істеген уақытын көрсете отырып, басқа ұйымдардың атаулары |
| 13. | Білімі, біліктілігі және арнайы атақтарының немесе арнайы даярлығының бар-жоғы туралы мәлімет:  оқу орнына түскен күні (оқу орнынан шыққан күні);  дипломның, куәліктің, аттестаттың немесе білім беру мекемесін бітіргені туралы басқа да құжаттың сериясы, нөмірі, берілген күні;  білім беру мекемесінің атауы және орналасқан жері;  факультеті немесе бөлімшесі, білім беру мекемесін бітіргеннен кейінгі біліктілігі және мамандығы;  ғылыми деңгейі;  ғылыми атағы;  шетел тілдерін білуі |
| 14. | Біліктілігін арттыру және қайта даярлау туралы мәліметтер:  Біліктілігін арттыру және қайта даярлау туралы құжаттың сериясы, нөмірі, берілген күні;  білім беру мекемесінің атауы және орналасқан жері;  білім беру мекемесін бітіргеннен кейінгі біліктілігі және мамандығы |
| 15. | Тұратын жерінің мекенжайы, тұрғылықты жері немесе келген жері бойынша тіркелу күні |
| 16. | Байланыс телефондарының нөмірлері |
| 17. | Электронды поштаның мекенжайы |
| 18. | Мінездеме |
| 19. | Жеке сәйкестендіру нөмірі (ЖСН) |
| 20. | Портреттік суреті (цифрланған фотосуреті, көлемі 3x4, JPEG форматы) |
| 21. | Қолы |
| 22. | Жеке басын куәландыратын құжаттың деректері:  құжаттың атауы;  құжаттың нөмірі;  құжаттың берілген күні;  құжаттың жарамдылық мерзімі;  құжатты берген орган |
| 23. | Бір жыл көлемінде уақытша еңбекке жарамсыздық туралы мәліметтер; |
| 24. | Әскери міндетті адамдарды және әскери қызметке шақыруға жататын адамдарды әскери есепке алу туралы мәліметтер:  әскери билеттің сериясы, нөмірі, берілген (тапсырған) күні;  әскери билетті берген органның атауы;  әскери-есепке алу мамандығы;  әскери атағы;  есепке алу/шығару туралы деректер;  әскери қызметтен босату негізі |
| 25. | Бір жыл көлемінде еңбекақысы туралы мәліметтер:  жалақысы;  үстемеақылар;  салықтар бойынша деректер |
| 26. | Мемлекеттік және ведомстволық наградалары, құрмет және арнайы атақтары, көтермелеулері туралы мәліметтер;  Награда, атақ немесе көтермелеу атауы немесе аты;  Марапаттау туралы нормативтік актінің күні мен түрі немесе көтермелеу күні |
| 27. | Әлеуметтік жеңілдіктер және әлеуметтік мәртебесі туралы мәліметтер (жеңілдіктер мен мәртебені беруге негіз болып табылатын құжаттың сериясы, нөмірі, берілген күні, құжатты берген органның атауы) |
| 28. | Бір жыл көлемінде зейнетақы қорынан деректер |
| 29. | Аттестаттау, қызметтік тексерістер материалдары |
| 30. | Еңбек шартының мазмұны мен деректемелері |
| 31. | Жеке құрам бойынша бұйрықтардың түпнұсқалары мен көшірмелерінде және олардың материалдарында көрсетілген мәліметтер |
| 32. | Алимент алуға құқығы бар адамдар туралы ақпарат |
| 33. | Арнайы тексерістен өтудің нәтижелері туралы мәліметтер |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК